148. löggjafarþing 2017–2018.

Þingskjal 226 — 153. mál.

Fyrirspurn

til félags- og jafnréttismálaráðherra um fæðingarstyrki
og greiðslur úr Fæðingarorlofssjóði.

Frá Líneik Önnu Sævarsdóttur.

1.	Hversu margir foreldrar alls fengu greiðslur úr Fæðingarorlofssjóði og fæðingarstyrki á árunum 2011–2017, skipt eftir aldurshópunum yngri en 20 ára, 20–29 ára, 30–39 ára og 40 ára og eldri? Hvernig er kynjaskiptingin í hverjum hópi fyrir sig?

2.	Hversu margir þessara foreldra fengu greiðslur úr Fæðingarorlofssjóði, skipt á sama hátt eftir aldurshópum og kyni?

3.	Hversu margir foreldranna fengu annars vegar fæðingarstyrk utan vinnumarkaðar og hins vegar fæðingarstyrk námsmanna, skipt eftir aldurshópum og kyni?

Skriflegt svar óskast.